HP LaserJet Pro MFP M125-M126/M127-M128

Pastabos apie „Windows“ programinės įrangos diegimą

Edition 1, 9/2013

TURINYS

  I. ĮVADAS
  II. ĮDIEGIMO INSTRUKCIJOS
  III. TECHNINĖ PAGALBA
  IV. JURIDINĖ INFORMACIJA

I. ĮVADAS

ŠIO DOKUMENTO PASKIRTIS

Šiame faile pateikiama specifinė diegimo, suderinamumo ir trikčių šalinimo informacija. Papildomos informacijos apie gaminio ir tvarkyklės funkcijas rasite gaminio vartotojo vadove ir elektroniniame žinyne, kuris įdiegtas kiekviename programinės įrangos komponente.

PALAIKOMOS OPERACINĖS SISTEMOS

Su jūsų produktu pateikiamame kompaktiniame diske yra programinė įranga, skirta šioms operacinėms sistemoms:

• | „Windows® XP“ 32 bitų (2 pakeitimų paketas ir naujesnė versija)

• | „Windows Vista“ 32 ir 64 bitų

• | „Windows 7“ 32 ir 64 bitų

• | „Windows Server 2003“ 32 bitų

• | „Windows Server 2008“ 32 ir 64 bitų

• | „Windows 8“ 32 ir 64 bitų

Šios operacinės sistemos palaiko rekomenduojamus programinės įrangos komponentus:

• | „Windows® XP“ 32 bitų (2 pakeitimų paketas ir naujesnė versija)

• | „Windows Vista“ 32 ir 64 bitų

• | „Windows 7“ 32 ir 64 bitų

• | „Windows 8“ 32 ir 64 bitų

Rekomenduojamą programinę įrangą sudaro tokie komponentai:

• | „HP LaserJet Pro MFP M125-M126/M127-M128 PCLmS“ (būtina)

• | „HP LaserJet Pro MFP M125-M126/M127-M128“ skenavimo tvarkyklė (būtina)

• | HP žinynas ir mokymosi centras (pasirenkama)

• | HP spausdintuvo būsenos ir įspėjimai (pasirenkama)

• | HP skenavimas (pasirenkama)

• | HP atnaujinimas (pasirenkama)

• | HP įrenginio įrankių juosta (pasirenkama)

• | HP gaminio tobulinimo tyrimas (pasirenkama)

• | HP įrenginio naudojimo patirtis (pasirenkama)

Šios operacinės sistemos palaiko tik minimalius programinės įrangos komponentus:

• | „Windows Server 2003“ 32 bitų

• | „Windows Server 2008“ 32 ir 64 bitų

Minimalią programinę įrangą sudaro tokie komponentai:

• | „HP LaserJet PCLmS“ spausdinimo tvarkyklė

• | HP skenavimo tvarkyklė

Norint diegti programinę įrangą iš kompaktinio disko, kompiuterio standžiajame diske turi būti 200 MB laisvos vietos.

„Linux“ skirtų informacijos ir spausdintuvo tvarkyklių ieškokite šioje žiniatinklio svetainėje:
www.hp.com/go/linux

„UNIX®“ skirtos informacijos ir spausdintuvo tvarkyklių ieškokite šioje žiniatinklio svetainėje:
www.hp.com/pond/modelscripts/index2.html

PROGRAMINĖS ĮRANGOS KOMPONENTŲ APŽVALGA

„Windows“ CD-ROM diske yra programinė įranga, skirta su IBM procesoriais suderinamoms kompiuterių sistemoms. Daugiau informacijos apie konkrečią tvarkyklę ar programinės įrangos komponentą rasite atitinkamame interneto žinyne.

Tvarkyklės

Tvarkyklė yra programinė įranga, kuri leidžia programoms pasinaudoti gaminio funkcijomis. Paprastai tvarkykles reikia įdiegti kiekvienam gaminiui. Programinės įrangos CD-ROM, kurį gavote kartu su gaminiu, yra šios „Windows“ tvarkyklės:

• | „HP PCLmS“ spausdinimo tvarkyklė, skirta aukščiau išvardytoms palaikomoms operacinėms sistemoms

• | „HP WIA“ skenavimo tvarkyklė, suderinama su TWAIN

Papildomų spausdintuvų tvarkyklių galima įsigyti iš „Hewlett-Packard“ platintojo arba interneto šaltinių. Šio dokumento techninės pagalbos skyriuje arba vartotojo vadove rasite daugiau informacijos, kaip įsigyti spausdintuvo tvarkyklių ir kitos HP programinės įrangos.

Taikomosios programos

HP žinynas ir mokymosi centras

HP žinynas ir mokymosi centras yra įdiegiami su rekomenduojama programine įranga ir suteikia prieigą prie produkto dokumentacijos bei žinyno. Norėdami peržiūrėti gaminio dokumentus nediegdami rekomenduojamos programinės įrangos, įdėkite kompaktinį diską į CD-ROM įrenginį; kai pasirodo diegimo priemonės ekranas, spustelėkite mygtuką, esantį ekrano kairėje pusėje, susietą su dokumentais.

HP prietaisų įrankių dėžė

HP prietaisų įrankių dėžė pateikia su gaminio būsena susijusią informaciją, pvz., nurodo dažų ir popieriaus lygį, bei taip pat pateikia iškylančiuosius įspėjimo pranešimus, kai gaminiui reikia skirti dėmesio. HP prietaisų įrankių dėžė taip pat naudojama gaminio nustatymams konfigūruoti.

Šalinimo priemonė

Šalinimo priemonė suteikia galimybę pašalinti su „Windows“ naudojamus HP gaminio programinės įrangos komponentus. Instrukcijas rasite skyriuje „Šalinimo priemonė“.

II. ĮDIEGIMO INSTRUKCIJOS

CD-ROM sąranka ar diegimo programinė įranga nustato jūsų naudojamos operacinės sistemos versiją.

Diegimas „Windows“ aplinkoje naudojant USB kabelį:

1. | USB kabeliu sujunkite kompiuterį ir gaminį.

2. | Laikykitės ekrane pateikiamų instrukcijų, kurių seka vadinasi Tiesiogiai prijungti šį kompiuterį prie USB kabelio.

Pastaba: jei diegimo programa nepasileidžia automatiškai, kompiuteryje gali būti uždrausta automatinio paleidimo funkcija. Jei taip nutinka, spustelėkite „Windows“ mygtuką Pradžia ir pasirinkite Kompiuteris (arba Mano kompiuteris), po to du kartus spustelėkite HP įtaisą. Sekite ekrano instrukcijas.

Pastaba: jei diegimo programa nepaleidžiama, atjunkite USB kabelį, išjunkite gaminį ir vėl jį įjunkite, o tada į kompiuterį įdėkite gaminio CD. Sekite ekrano instrukcijas. Kabelį prijunkite tik tada, kai to jūsų reikalauja programinė įranga.

Diegimas tinklo spausdintuvuose (sujungtuose laidais ar belaidžiu ryšiu) „Windows“ aplinkoje:

Įdėkite kompaktinį diską į kompiuterį ir laikykitės ekrane pateikiamų instrukcijų.

Pastaba: jei naudojate laidinį tinklą, prieš įdėdami CD prijunkite kabelį.

Diegimas „Mac OS X“ aplinkoje (USB arba tinklas):

Įdėkite kompaktinį diską į kompiuterį ir laikykitės ekrane pateikiamų instrukcijų.

Pastaba: jei naudojate USB arba laidinę jungtį, prieš įdėdami CD prijunkite USB arba tinklo kabelį.

ŠALINIMO PRIEMONĖ

Šalinimo pagalbinė programa gali būti naudojama, jei įdiegta rekomenduojama arba minimali programinė įranga. Šalinimo priemonė pašalina HP gaminio programinės įrangos komponentus.

1. | Meniu Pradžia pasirinkite Visos programos, tada spustelėkite HP. Jeigu turite daugiau nei vieną HP gaminį, pasirinkite reikiamą gaminį, tada programų grupėje spustelėkite Pašalinti.

2. | Vykdykite ekrane pateikiamas instrukcijas ir pašalinkite programinę įrangą.

III. TECHNINĖ PAGALBA

Klientų palaikymo informacijos rasite vartotojo vadove arba su įrenginiu pateikiamame pagalbos lapelyje, arba kreipkitės į savo vietinį įgaliotąjį HP atstovą.

Be to, šiuo URL adresu galite gauti techninę pagalbą internetu:

www.hp.com/support/ljMFPM125series

www.hp.com/support/ljMFPM126series

www.hp.com/support/ljMFPM127series

www.hp.com/support/ljMFPM128series

IV. JURIDINĖ INFORMACIJA

PASTABOS APIE PREKIŲ ŽENKLUS

„Microsoft®“, „Windows®“ ir „Windows® XP“ yra JAV registruotieji „Microsoft Corp.“ prekės ženklai.

„UNIX®“ yra registruotasis „Open Group“ prekės ženklas.

GARANTIJA IR AUTORIŲ TEISĖS

Garantija

Išsamią garantijos ir pagalbos informaciją skaitykite produkto juridinės ir reglamentinės informacijos vadove bei vartotojo vadove.

Autorių teisės

© 2013 Copyright Hewlett-Packard Development Company, L.P.

Atkurti, pritaikyti ar versti be iš anksto gauto raštiško sutikimo draudžiama, išskyrus tuos atvejus, kai tai leidžia autorių teisės.

Šiame dokumente esanti informacija gali būti pakeista be įspėjimo.

Vienintelės HP gaminiams ir paslaugoms suteikiamos garantijos yra išdėstytos prie gaminių bei paslaugų pridedamose specialiose garantijos nuostatose. Čia pateiktų teiginių negalima interpretuoti kaip papildomos garantijos. HP nėra atsakinga už čia esančias technines, redagavimo klaidas ar neatitikimus.