HP LaserJet Pro MFP M125-M126/M127-M128

Note de instalare a software-ului Windows

Edition 1, 9/2013

CUPRINS

  I. INTRODUCERE
  II. INSTRUCŢIUNI DE INSTALARE
  III. ASISTENŢĂ TEHNICĂ
  IV. DECLARAŢII JURIDICE

I. INTRODUCERE

SCOPUL ACESTUI DOCUMENT

Acest fişier conţine informaţii specifice despre instalare, compatibilitate şi depanare. Pentru informaţii suplimentare despre caracteristicile produsului şi ale driverului, consultaţi ghidul de utilizare a produsului şi asistenţa online furnizată împreună cu fiecare componentă software.

SISTEME DE OPERARE ACCEPTATE

CD-ul livrat cu acest produs conţine software pentru următoarele sisteme de operare:

• | Windows® XP pe 32 de biţi (Service Pack 2 şi versiuni superioare)

• | Windows Vista pe 32 de biţi şi pe 64 de biţi

• | Windows 7 pe 32 de biţi şi pe 64 de biţi

• | Windows Server 2003 pe 32 de biţi

• | Windows Server 2008 pe 32 de biţi şi 64 de biţi

• | Windows 8 pe 32 de biţi şi pe 64 de biţi

Următoarele sisteme de operare acceptă componentele software recomandate:

• | Windows® XP pe 32 de biţi (Service Pack 2 şi versiuni superioare)

• | Windows Vista pe 32 de biţi şi pe 64 de biţi

• | Windows 7 pe 32 de biţi şi pe 64 de biţi

• | Windows 8 pe 32 de biţi şi pe 64 de biţi

Software-ul recomandat include următoarele componente:

• | HP LaserJet Pro MFP M125-M126/M127-M128 PCLmS (obligatoriu)

• | Driverul de scanare HP LaserJet Pro MFP M125-M126/M127-M128 (obligatoriu)

• | Centrul de ajutor şi instruire HP (opţional)

• | Stare şi alerte pentru imprimanta HP (opţional)

• | Scanare HP (opţional)

• | Actualizare HP (opţional)

• | Casetă de instrumente dispozitiv HP (opţional)

• | Studiu privind îmbunătăţirea produselor HP (opţional)

• | Experienţă dispozitiv HP (opţional)

Următoarele sisteme de operare acceptă numai componentele software-ului minim:

• | Windows Server 2003 pe 32 de biţi

• | Windows Server 2008 pe 32 de biţi şi 64 de biţi

Software-ul minim include următoarele componente:

• | Driverul de imprimare HP LaserJet PCLmS

• | Driverul de scanare HP

Pentru a instala software-ul de pe CD, hard diskul computerului trebuie să aibă un spaţiu disponibil de 200 MB.

Pentru informaţii şi drivere de imprimantă pentru Linux, vizitaţi următorul site Web:
www.hp.com/go/linux

Pentru informaţii şi drivere de imprimantă pentru UNIX®, vizitaţi următorul site Web:
www.hp.com/pond/modelscripts/index2.html

PREZENTARE GENERALĂ A COMPONENTELOR SOFTWARE

CD-ROM-ul Windows include software pentru sistemele de computere compatibile IBM. Pentru informaţii suplimentare despre un anumit driver sau o anumită componentă software, consultaţi asistenţa online aferentă.

Drivere

Un driver este un software care permite aplicaţiilor software să acceseze caracteristicile produsului. În general, trebuie să instalaţi drivere pentru fiecare produs. CD-ROM-ul cu software-ul produsului livrat împreună cu produsul include următoarele drivere Windows:

• | Driverul de imprimare HP PCLmS pentru sistemele de operare acceptate specificate mai sus

• | Driverul de scanare HP WIA, care include compatibilitate TWAIN

Drivere suplimentare pot fi disponibile la un distribuitor Hewlett-Packard sau din surse online. Pentru informaţii suplimentare despre obţinerea driverelor şi altor aplicaţii software HP, consultaţi secţiunea „Asistenţă tehnică” a acestui document sau ghidul de utilizare a produsului.

Aplicaţii software

Centrul de ajutor şi instruire HP

Centrul de ajutor şi instruire HP este instalat împreună cu setul de software recomandat şi este punctul de acces pentru documentaţia şi asistenţa produsului. Pentru a vizualiza documentaţia produsului, introduceţi CD-ul în unitatea CD-ROM, iar când apare ecranul programului de instalare, faceţi clic pe butonul din partea stângă a ecranului asociat documentaţiei.

Caseta de instrumente a dispozitivului HP

Caseta de instrumente a dispozitivului HP furnizează informaţii despre starea produsului, precum nivelurile tonerului şi hârtiei, dar şi mesaje pop-up de alertă atunci când produsul necesită atenţia dvs. Caseta de instrumente a dispozitivului HP este, de asemenea, utilizată pentru a configura setările produsului.

Utilitarul de dezinstalare

Folosiţi utilitarul de dezinstalare pentru a elimina componentele produsului HP din Windows. Pentru instrucţiuni, consultaţi secţiunea „Utilitarul de dezinstalare”.

II. INSTRUCŢIUNI DE INSTALARE

Programul de configurare sau de instalare de pe CD-ROM detectează versiunea şi limba sistemului de operare pe care îl utilizaţi.

Instalarea pe Windows utilizând un cablu USB:

1. | Conectaţi cablul USB la computer şi la produs.

2. | Urmaţi instrucţiunile de pe ecran prin intermediul căii Conectare directă computer la un cablu USB.

Notă: Dacă programul de instalare nu porneşte automat, este posibil ca funcţia Redare automată să fie dezactivată pe computer. Dacă se întâmplă aşa, faceţi clic pe butonul Start din Windows şi selectaţi Computer (sau Computerul meu), apoi faceţi dublu clic pe dispozitivul HP. Urmaţi instrucţiunile de pe ecran.

Notă: Dacă programul de instalare eşuează, deconectaţi cablul USB, opriţi produsul şi reporniţi-l, apoi introduceţi CD-ul produsului în computer. Urmaţi instrucţiunile de pe ecran. Conectaţi cablul doar când software-ul vă solicită acest lucru.

Instalarea pe Windows pentru imprimante conectate în reţea (prin cablu sau wireless):

Introduceţi CD-ul în computer şi urmaţi instrucţiunile de pe ecran.

Notă: Dacă utilizaţi o reţea prin cablu, conectaţi cablul de reţea înainte de a introduce CD-ul.

Instalarea pentru Mac OS X (USB sau reţea):

Introduceţi CD-ul în computer şi urmaţi instrucţiunile de pe ecran.

Notă: Dacă utilizaţi o conexiune USB sau o conexiune la reţea prin cablu, conectaţi cablul USB sau de reţea înainte de a introduce CD-ul.

UTILITARUL DE DEZINSTALARE

Utilitarul de dezinstalare este disponibil dacă s-a instalat software-ul recomandat sau minim. Utilitarul de dezinstalare elimină toate componentele software ale produsului HP.

1. | În meniul Start, selectaţi Toate programele, apoi faceţi clic pe HP. Dacă deţineţi mai mult de un produs HP, alegeţi produsul respectiv şi faceţi clic pe Dezinstalare din grupul de programe.

2. | Urmaţi instrucţiunile de pe ecran pentru a finaliza dezinstalarea software-ului.

III. ASISTENŢĂ TEHNICĂ

Pentru informaţii de asistenţă pentru clienţi, consultaţi ghidul de utilizare sau fluturaşul de asistenţă din pachet sau apelaţi la distribuitorul local autorizat HP.

De asemenea, puteţi să accesaţi următorul URL pentru asistenţă tehnică online:

www.hp.com/support/ljMFPM125series

www.hp.com/support/ljMFPM126series

www.hp.com/support/ljMFPM127series

www.hp.com/support/ljMFPM128series

IV. DECLARAŢII JURIDICE

NOTE REFERITOARE LA MĂRCILE COMERCIALE

Microsoft®, Windows® şi Windows® XP sunt mărci comerciale înregistrate în S.U.A. ale Microsoft Corp.

UNIX® este marcă comercială înregistrată a The Open Group.

GARANŢIE ŞI DREPTURI DE AUTOR

Garanţie

Pentru informaţii complete despre garanţie şi asistenţă, consultaţi ghidul cu informaţii juridice şi de reglementare pentru produs.

Drepturi de autor

© 2013 Copyright Hewlett-Packard Development Company, L.P.

Reproducerea, adaptarea sau traducerea fără permisiunea prealabilă scrisă este interzisă, cu excepţia situaţiilor permise de legislaţia privind drepturile de autor.

Informaţiile din acest document pot fi modificate fără înştiinţare prealabilă.

Singurele garanţii pentru produsele şi serviciile HP sunt cele stabilite explicit prin certificatele de garanţie specifice care însoţesc aceste produse şi servicii. Nicio informaţie din cele de faţă nu trebuie considerată ca fiind o garanţie suplimentară. HP nu se face răspunzătoare de erorile tehnice sau editoriale sau de omisiunile din acest document.