HP LaserJet Pro MFP M125-M126/M127-M128

เอกสารการติดตั้งซอฟต์แวร์ Windows

Edition 1, 9/2013

สารบัญ

  I. คำนำ
  II. คำแนะนำในการติดตั้ง
  III. ความช่วยเหลือทางด้านเทคนิค
  IV. รายละเอียดทางกฎหมาย

I. คำนำ

วัตถุประสงค์ของเอกสารชุดนี้

ไฟล์นี้แสดงข้อมูลการติดตั้ง การทำงานร่วมกัน และการแก้ไขปัญหา หากต้องการข้อมูลเพิ่มเติมเกี่ยวกับคุณสมบัติของเครื่องพิมพ์และไดรเวอร์เครื่องพิมพ์ โปรดดูที่ คู่มือผู้ใช้เครื่องพิมพ์ และวิธีใช้แบบออนไลน์ที่ให้มาพร้อมกับส่วนประกอบซอฟต์แวร์แต่ละรายการ

ระบบปฏิบัติการที่สนับสนุน

แผ่นซีดีที่มาพร้อมกับเครื่องพิมพ์ของคุณจะมีซอฟต์แวร์สำหรับระบบปฏิบัติการต่อไปนี้:

• | Windows® XP 32 บิต (Service Pack 2 และสูงกว่า)

• | Windows Vista 32 บิตและ 64 บิต

• | Windows 7 32 บิตและ 64 บิต

• | Windows Server 2003 32 บิต

• | Windows Server 2008 32 บิตและ 64 บิต

• | Windows 8 32 บิตและ 64 บิต

ระบบปฏิบัติการต่อไปนี้สนับสนุนซอฟต์แวร์ที่แนะนำ:

• | Windows® XP 32 บิต (Service Pack 2 และสูงกว่า)

• | Windows Vista 32 บิตและ 64 บิต

• | Windows 7 32 บิตและ 64 บิต

• | Windows 8 32 บิตและ 64 บิต

ซอฟต์แวร์ที่แนะนำมีส่วนประกอบต่อไปนี้:

• | HP LaserJet Pro MFP M125-M126/M127-M128 PCLmS (จำเป็น)

• | HP LaserJet Pro MFP M125-M126/M127-M128 Scan Driver (จำเป็น)

• | HP Help and Learn Center (ตัวเลือก)

• | HP Printer Status and Alerts (ตัวเลือก)

• | HP Scan (ตัวเลือก)

• | HP Update (ตัวเลือก)

• | HP Device Toolbox (ตัวเลือก)

• | HP Product Improvement Study (ตัวเลือก)

• | HP Device Experience (ตัวเลือก)

ระบบปฏิบัติการต่อไปนี้สนับสนุนซอฟต์แวร์ขั้นต่ำเท่านั้น:

• | Windows Server 2003 32 บิต

• | Windows Server 2008 32 บิตและ 64 บิต

ซอฟต์แวร์ขั้นต่ำมีส่วนประกอบต่อไปนี้:

• | ไดรเวอร์การพิมพ์ HP LaserJet PCLmS

• | ไดรเวอร์ HP Scan

ในการติดตั้งซอฟต์แวร์จากแผ่นซีดี ฮาร์ดดิสก์ของคอมพิวเตอร์ต้องมีพื้นที่ว่าง 200 MB

หากต้องการข้อมูลและไดรเวอร์เครื่องพิมพ์สำหรับ Linux โปรดไปที่เว็บไซต์:
www.hp.com/go/linux

หากต้องการข้อมูลและไดรเวอร์เครื่องพิมพ์สำหรับ UNIX® โปรดไปที่เว็บไซต์:
www.hp.com/pond/modelscripts/index2.html

ภาพรวมของส่วนประกอบซอฟต์แวร์

แผ่นซีดีรอม Windows จะมีซอฟต์แวร์สำหรับคอมพิวเตอร์ที่เป็นระบบ IBM หากคุณต้องการข้อมูลเพิ่มเติมเกี่ยวกับไดรเวอร์เครื่องพิมพ์หรือส่วนประกอบซอฟต์แวร์ใดเป็นการเฉพาะเจาะจง โปรดดูจากหัวข้อที่เกี่ยวข้องในวิธีใช้แบบออนไลน์

ไดรเวอร์

ไดรเวอร์คือซอฟต์แวร์ที่ช่วยให้ซอฟต์แวร์แอปพลิเคชันเข้าถึงคุณสมบัติต่างๆ ของเครื่องพิมพ์ โดยปกติ คุณควรติดตั้งไดรเวอร์สำหรับเครื่องพิมพ์แต่ละเครื่อง แผ่นซีดีรอมซอฟต์แวร์ของเครื่องพิมพ์ที่มีมาพร้อมกับเครื่องพิมพ์ของคุณประกอบด้วยไดรเวอร์ Windows ต่อไปนี้:

• | ไดรเวอร์การพิมพ์ HP PCLmS สำหรับระบบปฏิบัติการที่รองรับที่ระบุไว้ข้างต้น

• | ไดรเวอร์ HP WIA Scan ที่เข้ากันได้กับ TWAIN

คุณสามารถหาไดรเวอร์เครื่องพิมพ์เพิ่มเติมได้จากตัวแทนจำหน่ายของ Hewlett-Packard หรือจากแหล่งข้อมูลแบบออนไลน์อื่นๆ โปรดดูหัวข้อ "ความช่วยเหลือทางด้านเทคนิค" ในเอกสารนี้ หรือในคู่มือผู้ใช้เครื่องพิมพ์ หากต้องการข้อมูลเพิ่มเติมเกี่ยวกับการดาวน์โหลดไดรเวอร์และซอฟต์แวร์ HP อื่นๆ

โปรแกรมซอฟต์แวร์

HP Help and Learn Center

HP Help and Learn Center จะติดตั้งพร้อมกับชุดซอฟต์แวร์ที่แนะนำ และเป็นจุดสำหรับเปิดอ่านเอกสารและวิธีใช้ของเครื่องพิมพ์ หากต้องการดูเอกสารของเครื่องพิมพ์โดยไม่ต้องติดตั้งซอฟต์แวร์ที่แนะนำ ให้ใส่แผ่นซีดีในไดรฟ์ซีดีรอม เมื่อหน้าจอโปรแกรมติดตั้งปรากฏขึ้น ให้คลิกปุ่มทางด้านซ้ายของหน้าจอที่เกี่ยวข้องกับเอกสาร

HP Device Toolbox

HP Device Toolbox จะแสดงข้อมูลเกี่ยวกับสถานะของเครื่องพิมพ์ เช่น ระดับผงหมึกและกระดาษ และจะแสดงข้อความแจ้งเตือนเมื่อจำเป็นต้องมีการตรวจสอบเครื่องพิมพ์ HP Device Toolbox ยังใช้สำหรับกำหนดค่าเครื่องพิมพ์ด้วย

โปรแกรมถอนการติดตั้ง

โปรแกรมถอนการติดตั้งช่วยให้คุณสามารถลบส่วนประกอบของเครื่องพิมพ์ HP สำหรับ Windows ออกได้ ดูคำแนะนำในหัวข้อ "โปรแกรมถอนการติดตั้ง"

II. คำแนะนำในการติดตั้ง

ซีดีรอมสำหรับติดตั้งหรือซอฟต์แวร์การติดตั้งจะตรวจสอบเวอร์ชันและภาษาของระบบปฏิบัติการที่คุณใช้งานอยู่

การติดตั้งบน Windows โดยใช้สาย USB:

1. | ต่อสาย USB ระหว่างคอมพิวเตอร์และเครื่องพิมพ์

2. | ทำตามคำแนะนำบนหน้าจอผ่านทางพาธ Directly connect this computer to a USB cable (ต่อคอมพิวเตอร์นี้กับสายเคเบิล USB โดยตรง)

หมายเหตุ: หากโปรแกรมการติดตั้งไม่ได้เริ่มต้นขึ้นโดยอัตโนมัติ อาจเป็นเพราะคุณลักษณะเล่นอัตโนมัติถูกปิดใช้งานบนคอมพิวเตอร์ หากเป็นเช่นนั้นให้คลิกที่ปุ่ม Start (เริ่ม) ของ Windows แล้วเลือก Computer (คอมพิวเตอร์) (หรือ My Computer (คอมพิวเตอร์ของฉัน)) แล้วคลิกสองครั้งที่เครื่องพิมพ์ HP ทำตามคำแนะนำที่ปรากฏบนหน้าจอ

หมายเหตุ: หากโปรแกรมไม่ทำงาน ให้ถอดสาย USB ออก ปิดเครื่องพิมพ์แล้วเปิดใหม่ จากนั้นใส่แผ่นซีดีของเครื่องพิมพ์ในคอมพิวเตอร์ ทำตามคำแนะนำที่ปรากฏบนหน้าจอ ต่อสายเคเบิลเมื่อซอฟต์แวร์แจ้งให้คุณดำเนินการเท่านั้น

การติดตั้งเครื่องพิมพ์ผ่านเครือข่ายบน Windows (แบบใช้สายหรือไร้สาย):

ใส่แผ่นซีดีในคอมพิวเตอร์ แล้วทำตามคำแนะนำบนหน้าจอ

หมายเหตุ: หากเครือข่ายของคุณเป็นแบบใช้สาย ให้เชื่อมต่อสายเครือข่ายก่อนที่จะใส่ซีดี

การติดตั้งสำหรับ Mac OS X (แบบ USB หรือเครือข่าย):

ใส่แผ่นซีดีในคอมพิวเตอร์ แล้วทำตามคำแนะนำบนหน้าจอ

หมายเหตุ: หากเครือข่ายของคุณเป็นแบบ USB หรือใช้สาย ให้เชื่อมต่อสาย USB หรือสายเครือข่ายก่อนที่จะใส่ซีดี

โปรแกรมถอนการติดตั้ง

หากติดตั้งแบบขั้นต่ำหรือแบบแนะนำจะมีโปรแกรมถอนการติดตั้งให้ใช้งาน โปรแกรมถอนการติดตั้งจะลบส่วนประกอบของซอฟต์แวร์เครื่องพิมพ์ HP

1. | จากเมนู Start (เริ่ม) ให้เลือก All Programs (โปรแกรมทั้งหมด) แล้วคลิก HP หากคุณมีเครื่องพิมพ์ HP มากกว่าหนึ่งเครื่อง ให้เลือกเครื่องพิมพ์ใดเครื่องพิมพ์หนึ่ง แล้วคลิก Uninstall (ถอนการติดตั้ง) จากกลุ่มโปรแกรม

2. | ทำตามคำแนะนำบนหน้าจอเพื่อทำการถอนการติดตั้งซอฟต์แวร์จนเสร็จสมบูรณ์

III. ความช่วยเหลือทางด้านเทคนิค

หากต้องการทราบข้อมูลเกี่ยวกับการให้บริการลูกค้า โปรดดูจากคู่มือการใช้งานหรือใบปลิวเกี่ยวกับบริการสนับสนุนที่อยู่ในกล่องเครื่องพิมพ์ หรือโทรติดต่อตัวแทนจำหน่ายของ HP

หากต้องการขอความช่วยเหลือทางเทคนิคแบบออนไลน์ ให้เข้าไปที่ URL ต่อไปนี้:

www.hp.com/support/ljMFPM125series

www.hp.com/support/ljMFPM126series

www.hp.com/support/ljMFPM127series

www.hp.com/support/ljMFPM128series

IV. รายละเอียดทางกฎหมาย

คำประกาศว่าด้วยเครื่องหมายการค้า

Microsoft®, Windows® และ Windows® XP เป็นเครื่องหมายการค้าจดทะเบียนในสหรัฐฯ ของ Microsoft Corp

UNIX ® เป็นเครื่องหมายการค้าจดทะเบียนของ Open Group

การรับประกันและลิขสิทธิ์

การรับประกัน

โปรดดูข้อมูลการรับประกันและบริการสนับสนุนจากคู่มือกฎหมายและกฎระเบียบของผลิตภัณฑ์และคู่มือการใช้งาน

ลิขสิทธิ์

© 2013 Copyright Hewlett-Packard Development Company, L.P.

ห้ามทำซ้ำ ดัดแปลง หรือแปลข้อมูลนี้หากไม่ได้รับอนุญาตเป็นลายลักษณ์อักษร เว้นเสียแต่จะได้รับอนุญาตตามกฎหมายลิขสิทธิ์

อาจมีการเปลี่ยนแปลงข้อมูลในเอกสารนี้โดยไม่แจ้งให้ทราบล่วงหน้า

การรับประกันผลิตภัณฑ์และบริการของ HP จะอยู่ในหนังสือรับประกันที่มาพร้อมกับผลิตภัณฑ์และบริการนี้เท่านั้น โดยไม่มีสิ่งใดที่ถือได้ว่าเป็นการรับประกันเพิ่มเติม HP จะไม่รับผิดชอบต่อข้อผิดพลาดทางเทคนิคหรือจากการตรวจแก้ข้อความหรือการละเลยไม่ปฏิบัติตามคำแนะนำในเอกสารนี้