HP LaserJet Pro MFP M125-M126/M127-M128

Windows szoftvertelepítési útmutató

Edition 1, 9/2013

TARTALOM

  I. BEVEZETÉS
  II. TELEPÍTÉSI ÚTMUTATÓ
  III. TECHNIKAI TÁMOGATÁS
  IV. JOGI NYILATKOZATOK

I. BEVEZETÉS

A DOKUMENTUM CÉLJA

Ez a fájl az üzembe helyezésre, a kompatibilitásra és a hibák elhárítására vonatkozó tudnivalókat tartalmaz. A készülék és az illesztőprogram funkcióiról a termék felhasználói kézikönyvében, valamint az egyes szoftverösszetevők online súgójában talál további tájékoztatást.

TÁMOGATOTT OPERÁCIÓS RENDSZEREK

A készülékhez mellékelt CD az alábbi operációs rendszerekhez használható szoftvert tartalmazza:

• | Windows® XP 32 bites (Service Pack 2 és újabb)

• | Windows Vista 32 bites és 64 bites

• | Windows 7 32 bites és 64 bites

• | Windows Server 2003 32 bites

• | Windows Server 2008 32 bites és 64 bites

• | Windows 8 32 bites és 64 bites

Az alábbi operációs rendszerek támogatják az ajánlott szoftverösszetevőket:

• | Windows® XP 32 bites (Service Pack 2 és újabb)

• | Windows Vista 32 bites és 64 bites

• | Windows 7 32 bites és 64 bites

• | Windows 8 32 bites és 64 bites

Az ajánlott szoftver az alábbi összetevőket tartalmazza:

• | HP LaserJet Pro MFP M125-M126/M127-M128 PCLmS (szükséges)

• | HP LaserJet Pro MFP M125-M126/M127-M128 lapolvasó-illesztőprogram (szükséges)

• | HP Súgó és Oktatási központ (opcionális)

• | HP Nyomtató állapota és riasztások (opcionális)

• | HP Lapolvasás (opcionális)

• | HP Frissítés (opcionális)

• | HP Készülék eszköztár (opcionális)

• | HP Termékfejlesztési tanulmány (opcionális)

• | HP Eszközélmény (opcionális)

Az alábbi operációs rendszerek csak a minimális telepítéshez szükséges szoftverösszetevőket támogatják:

• | Windows Server 2003 32 bites

• | Windows Server 2008 32 bites és 64 bites

A minimális szoftverek az alábbi összetevőket tartalmazzák:

• | HP LaserJet PCLmS nyomtató-illesztőprogram

• | HP lapolvasó-illesztőprogram

Ha a CD-ről kívánja telepíteni a szoftvert, a számítógép merevlemezén 200 MB szabad helynek kell lennie.

A Linux operációs rendszerhez használható nyomtatóillesztő-programokról és egyéb tudnivalókról a következő webhelyen tájékozódhat:
www.hp.com/go/linux

A UNIX® operációs rendszerhez használható nyomtatóillesztő-programokról és egyéb tudnivalókról a következő webhelyen tájékozódhat:
www.hp.com/pond/modelscripts/index2.html

A SZOFTVERÖSSZETEVŐK ÁTTEKINTÉSE

A Windows CD lemezen az IBM-kompatibilis számítógéprendszerekhez használható szoftverek találhatók. Az egyes illesztőprogramokról és szoftverösszetevőkről a hozzájuk tartozó online súgóból tudhat meg további információkat.

Illesztőprogramok

Az illesztőprogram egy olyan szoftver, amely lehetővé teszi az alkalmazások számára, hogy az eszközök funkcióit elérjék. Általában minden egyes eszközhöz telepíteni kell az illesztőprogramot. A készülékhez mellékelt, a termék szoftverét tartalmazó CD lemezen a következő Windows illesztőprogramok találhatók:

• | HP PCLmS nyomtató-illesztőprogram a fent felsorolt támogatott operációs rendszerekhez

• | HP WIA Scan illesztőprogram, TWAIN-kompatibilitási funkcióval

A Hewlett-Packard forgalmazói vagy más online források további illesztőprogramokat is kínálhatnak. Az illesztőprogramok és egyéb HP-szoftverek beszerzési módjáról a jelen dokumentum „Technikai segítség” című része, illetve a készülék felhasználói kézikönyve nyújt bővebb tájékoztatást.

Szoftveralkalmazások

HP Súgó és Oktatási központ

A HP Súgó és oktatási központ az ajánlott szoftverkészlettel kerül telepítésre, és hozzáférést biztosít a készülék dokumentációjához és a súgóhoz. Ha az ajánlott szoftver telepítése nélkül szeretné megtekinteni a készülék dokumentációját, helyezze be a CD-ROM-ot a meghajtóba. Amikor megjelenik a telepítési képernyő, kattintson a dokumentációnak megfelelő gombra a bal oldalon.

HP Készülék eszköztár

A HP Készülék eszköztár információt nyújt a készülék állapotáról, például a rendelkezésre álló festék- és papírmennyiségről, valamint előugró üzenetekkel figyelmeztet, ha a készülékre valamiért figyelmet kell fordítania. A HP Készülék eszköztár az eszközbeállítások konfigurálására is szolgál.

Eltávolító

A Windows HP rendszer összetevőit az Eltávolító segítségével távolíthatja el. Az „Eltávolító” című rész tartalmazza az utasításokat.

II. TELEPÍTÉSI ÚTMUTATÓ

A CD-ROM-on található telepítőszoftver megállapítja a használt operációs rendszer verzióját és nyelvét.

Telepítés Windows rendszerben USB-kábellel:

1. | Csatlakoztassa az USB-kábelt a számítógéphez és a készülékhez.

2. | Kövesse a képernyőn megjelenő utasításokat A számítógép közvetlen csatlakoztatása USB-kábellel lehetőségen keresztül.

Megjegyzés: Ha a telepítőprogram nem indul el automatikusan, akkor lehetséges, hogy az Automatikus lejátszás nincs engedélyezve a számítógépen. Ez esetben kattintson a Windows Start gombjára, és válassza a Számítógép (vagy a Sajátgép) elemet, majd kattintson duplán a HP eszközre. Kövesse a képernyőn megjelenő utasításokat.

Megjegyzés: Ha a telepítőprogram nem jár sikerrel, húzza ki az USB-kábelt, kapcsolja ki, majd vissza a készüléket, és helyezze a készülék CD-jét a számítógépbe. Kövesse a képernyőn megjelenő utasításokat. Csak akkor csatlakoztassa a kábelt, amikor a szoftver kéri.

Hálózati nyomtatók telepítése Windows rendszerben (vezetékes vagy vezeték nélküli):

Helyezze be a CD-t a számítógépbe, és kövesse a képernyőn megjelenő utasításokat.

Megjegyzés: Ha vezetékes hálózatot használ, a CD behelyezése előtt csatlakoztassa a hálózati kábelt.

Telepítés Mac OS X rendszerben (USB vagy hálózati):

Helyezze be a CD-t a számítógépbe, és kövesse a képernyőn megjelenő utasításokat.

Megjegyzés: Ha USB- vagy vezetékes hálózati kapcsolatot használ, a CD behelyezése előtt csatlakoztassa az USB- vagy hálózati kábelt.

ELTÁVOLÍTÁS

Az eltávolító segédprogram akkor elérhető, ha telepítve van az ajánlott vagy a minimálisan szükséges szoftver. Az Eltávolító eltávolítja a HP termékszoftver összetevőit.

1. | Válassza a Start menü Programok parancsát, majd kattintson a HP lehetőségre. Ha több HP készülék is van telepítve, válassza ki az eltávolítandót, majd a programcsoportban kattintson az Eltávolítás lehetőségre.

2. | A szoftver eltávolításának befejezéséhez kövesse a képernyőn megjelenő utasításokat.

III. TECHNIKAI TÁMOGATÁS

Ha ügyfél-támogatási információra van szüksége, tekintse meg a felhasználói kézikönyvet vagy a készülékkel kapott támogatási tájékoztató lapot, illetve hívja fel a HP hivatalos helyi forgalmazóját.

Online műszaki támogatásért tekintse meg a következő címeket:

www.hp.com/support/ljMFPM125series

www.hp.com/support/ljMFPM126series

www.hp.com/support/ljMFPM127series

www.hp.com/support/ljMFPM128series

IV. JOGI NYILATKOZATOK

MÁRKAVÉDJEGY-NYILATKOZAT

A Microsoft®, a Windows® és a Windows® XP a Microsoft Corp. Egyesült Államokban bejegyzett védjegyei.

A UNIX® az Open Group bejegyzett védjegye.

GARANCIA ÉS SZERZŐI JOGOK

Garancia

A teljes körű jótállási és támogatási információkért lásd a termékhez mellékelt jogi és hatósági tudnivalókat tartalmazó útmutatót, valamint a felhasználói útmutatót.

Szerzői jog

© 2013 Copyright Hewlett-Packard Development Company, L.P.

Előzetes írásos engedély nélkül tilos sokszorosítani, adaptálni vagy lefordítani, kivéve a szerzői jogi törvények által megengedett esetekben.

Jelen dokumentum tartalma előzetes értesítés nélkül változhat.

A garancia kizárólag azon HP termékekre és szolgáltatásokra vonatkozik, amelyekre a vállalat kifejezetten garanciát vállalt. Jelen dokumentumban foglaltak semmiképpen sem tekinthetők további garanciavállalásnak. A HP nem vállal felelősséget a jelen dokumentum esetleges szerkesztési hibáiért, műszaki tévedéseiért vagy hiányosságaiért.